CELEX: 22004D0088
Language: sl
Date: 2004-06-08 00:00:00
Title: 2004/88/: Sklep Skupnega odbora EGP št. 88/2004 z dne 8. junija 2004 o spremembi Protokola 31 k Sporazumu, o sodelovanju na specifičnih področjih zunaj štirih svoboščin

25.11.2004   
            
            
               SL
            
            
               Uradni list Evropske unije
            
            
               L 349/49
            
         
      SKLEP SKUPNEGA ODBORA EGP
   
   št. 88/2004
   z dne 8. junija 2004
   o spremembi Protokola 31 k Sporazumu, o sodelovanju na specifičnih področjih zunaj štirih svoboščin
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 65/2004 z dne 26. aprila 2004 (1).
            
         
               (2)
            
            
               V skladu s členom 3(2) Protokola 31 k Sporazumu države Efte polnopravno sodelujejo v Evropski agenciji za okolje, kakor je določeno z Uredbo Sveta (EGS) št. 1210/90 (2).
            
         
               (3)
            
            
               Uredba Sveta (EGS) št. 1210/90 je bila spremenjena z Uredbo Evropskega parlamenta in Sveta (ES) št. 1641/2003 z dne 22. julija 2003 o spremembi Uredbe Sveta (EGS) št. 1210/90 o ustanovitvi Evropske agencije za okolje in Evropskega okoljskega informacijskega in opazovalnega omrežja (3).
            
         
               (4)
            
            
               Protokol 31 k Sporazumu je zato treba spremeniti, tako da bo odražal spremembe Evropske agencije za okolje in Evropskega okoljskega informacijskega in opazovalnega omrežja v skladu z Uredbo (ES) št. 1641/2003 –
            
         SKLENIL:
   Člen 1
   Protokol 31 k Sporazumu se spremeni:
   
               1.
            
            
               Na koncu člena 3(2)(a) se doda naslednje:
               „in Uredba Evropskega parlamenta in Sveta (ES) št. 1641/2003 (4).
            
         
               2.
            
            
               Za člen 3(2)(m) se vstavi naslednji podostavek:
               
                           „(n)
                        
                        
                           Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije se za uporabo Uredbe (EGS) št. 1210/90, uporablja tudi za katere koli dokumente Agencije v zvezi z državami Efte.“
                        
                     
         Člen 2
   Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma (5).
   Člen 3
   Ta sklep se objavi v oddelku EGP Uradnega lista Evropske unije in v Dopolnilu EGP k njemu.
   
      V Bruslju, 8. junija 2004
      
         
            Za Skupni odbor EGP
         
         
            Predsednik
         
         S. GILLESPIE
         
      
   
   
      (1)  UL L 277, 26.8.2004, str. 182.
   
      (2)  UL L 120, 11.5.1990, str. 1.
   
      (3)  UL L 245, 29.9.2003, str. 1.
   
      (4)  UL L 245, 29.9.2003, str. 1.“
   
      (5)  Navedena ni nobena ustavna zahteva.